KOMENTE TË PËRGJITHSHME

                  Mbi raportin e monitorimit të Ministrisë së Bujqësisë dhe Zhvillimit Rural 
për vitin 2021
1. Karakteristikat kryesore të shpenzimeve.

Ministria e Bujqësisë dhe Zhvillimit Rural, për vitin 2021, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 12 mujorit të vitit 2021 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	96.8

	04220
	Siguria ushqimore dhe mbrojtja e konsumatorit
	95.6

	04230
	Mbështetje për Peshkimin
	89.5

	04240
	Menaxhimi i infrastrukturës se kullimit dhe ujitjes
	94.1

	04250
	Zhvillimi Rural duke mbësht. Prodh. Bujq, Blek, Agroind dhe Market.
	98.2

	04860
	Këshillimi dhe Informacioni Bujqësor
	95.2

	05470
	Menaxhimi qëndrueshëm i tokës bujqësore
	46.6

	 
	TOTALI
	96.1


Ministria e Bujqësisë dhe Zhvillimit Rural për vitin 2021 ka pasur një realizim të mirë prej 96.1% Konkretisht sipas programeve % e realizimit paraqitet: Programi “Planifikim menaxhim administrimi” në masën 96.8%, programi “Siguria ushqimore dhe mbrojtja e konsumatorit” në masën 95.6%, programi “Mbështetje për Peshkimin” në masën 89.5 %. programi “Menaxhimi i infrastrukturës se kullimit dhe ujitjes” në masën 94.1%, programi “Zhvillimi Rural duke mbësht. Prodh. Bujq, Blek, Agroind dhe Market” në masën 98.2%, programi “Këshillimi dhe Informacioni Bujqësor” në masën 95.2%, ndërsa programi “Menaxhimi qëndrueshëm i tokës bujqësore” për këtë periudhe nuk ka pasur realizim të kënaqshëm konkretisht ka rezultuar 46.6%. pasi në këtë program u realizua vetëm produkti “Krijimi i Lis/GIS për të dhënat e tokës” dhe digjitalizimi i RTB ne 4 njësi qeverisje vendore ndërsa programi Web-Gis per të dhënat e tokës sipas bashkive të vendit është ende në fazë koordinimi apo fillim të procedurave të prokurimit në bashkëpunim me AKSHI-in.
Sipas zërave përbërës të shpenzimeve, situata për vitin 2021 paraqitet e tillë:
	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	97.0
	92.0

	04220
	Siguria ushqimore dhe mbrojtja e konsumatorit
	97.8
	82.3

	04230
	Mbështetje për Peshkimin
	98.8
	87.2

	04240
	Menaxhimi i infrastrukturës se kullimit dhe ujitjes
	99.2
	92.8

	04250
	Zhvillimi Rural duke mbësht. Prodh. Bujq, Blek, Agroind dhe Market.
	98.4
	98.1

	04860
	Këshillimi dhe Informacioni Bujqësor
	95.9
	92.5

	05470
	Menaxhimi qëndrueshëm i tokës bujqësore
	46.6
	-

	
	TOTALI
	97.9
	94.8


Siç shihet edhe nga tabela, totali i shpenzimeve korente për vitin 2021 është realizuar në masën 97.9 %, kjo përqindje tregon për një nivel shumë të mirë realizimi, Sipas programeve realizimet janë: në programin “Planifikim menaxhim administrimi” në masën 97%, në programin “Siguria ushqimore dhe mbrojtja e konsumatorit” në masën 97.8%, në programin “Mbështetje për Peshkimin” në masën 98.8%, në programin “Menaxhimi i infrastrukturës së kullimit dhe ujitjes” në masën 99.2%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 98.4%, në programin “Këshillimi dhe Informacioni Bujqësor” në masën 95.9%, në programin “Menaxhimi qëndrueshëm i tokës bujqësore” në masën 46.6%, kjo sikurse është shprehur edhe me sipër procedurat e prokurimit janë akoma në proces koordinimi me AKSHI-in për njërin nga projektet e planifikuara. 
Për sa i përket shpenzimeve kapitale përqindja e realizimit është në përqindje shumë të mirë prej 94.8%. Sipas programeve realizimet janë: në programin “Planifikim menaxhim administrimi” ka realizim faktik prej 92%, në programin “Siguria ushqimore dhe mbrojtja e konsumatorit” në masën 82.3%, në programin “Mbështetje për Peshkimin” ka realizim faktik në masën 87.2%, në programin “Menaxhimi i infrastrukturës së kullimit dhe ujitjes” në masën 92.8%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 98.1% dhe në programin “Këshillimi dhe Informacioni Bujqësor” ka realizim faktik 92.5 %.
 Struktura e shpenzimeve për çdo program, sipas buxhetit me ndryshime dhe realizimit për vitin 2021, paraqitet si më poshtë:
	
	 Struktura për programet
	Buxheti Fillestar
	Buxheti me ndryshime
	Fakti 2021

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	2.5
	2.3
	2.3

	04220
	Siguria ushqimore dhe mbrojtja e konsumatorit
	16.4
	12.4
	12.3

	04230
	Mbështetje për Peshkimin
	8.1
	5.0
	4.7

	04240
	Menaxhimi i infrastrukturës se kullimit dhe ujitjes
	30.0
	27.1
	26.5

	04250
	Zhvillimi Rural duke mbësht. Prodh. Bujq, Blek, Agroind dhe Market.
	38.4
	48.6
	49.7

	04860
	Këshillimi dhe Informacioni Bujqësor
	4.4
	4.4
	4.4

	05470
	Menaxhimi qëndrueshëm i tokës bujqësore
	0.2
	0.1
	0.1

	
	TOTALI
	100.0
	100.0
	100.0


Nga sa më sipër rezulton se rreth 76.2% e totalit të shpenzimeve faktike të vitit 2021 janë përdorur në dy programe, konkretisht në programet “Infrastruktura e kullimit dhe ujitjes” 26.5% dhe “Zhvillimi rural duke mbështetur prodhimin bujqësor, blegtoral, agroindustrial dhe marketingun” 49.7%.
2. Performanca dhe statusi i produkteve kryesore 
Në programin “Planifikim, Menaxhim dhe Administrim”, janë parashikuar 6 produkte. Janë realizuar dhe miratuar 174 akte ligjorë dhe nënligjore nga 174 të planifikuara; për vitin 2021 janë planifikuar dhe realizuar 160 trajnime; janë audituar 16 institucione varësie nga 18 të planifikuara dhe janë kryer 12 pagesa për kuotat ndërkombëtare nga po aq të planifikuara. Kurse në lidhje me shpenzimet kapitale janë marrë në dorëzim 50 pajisje kompjuterike.
Në programin “Siguria ushqimore dhe mbrojtja e konsumatorit”, janë parashikuar për vitin 2021 të zhvillohen aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së, konkretisht: është kryer vaksinimi dhe gjurmimi kundër sëmundjes së plasjes, brucelozës dhe dermatozës nodulare në gjedhë për 530,582 krerë kafshë nga 930,000 të planifikuara për vitin 2021, janë kryer 255,168 kontrolle në fermat e kafshëve të gjalla, farmacitë veterinare dhe depot farmaceutike nga 373,000 të planifikuara; Janë realizuar 63,010 analiza nga ISUV në kuadër të monitorimit të mbetjeve në kafshët e gjalla dhe molusqet bivale nga 85,000 të planifikuara për vitin 2021, janë kryer gjithashtu 103,065 inspektime në fushën e sigurisë ushqimore nga 97 000 të planifikuar, si janë trajtuar 450 hektar sipërfaqe me gështenjë nga paraziti grerëza galeformuese nga 6,400 të planifikuar për mbrojtjen dhe trajtimin. Për sa i përket shpenzimeve kapitale, janë në proces zbatimi 5 projekte në fushën e sigurisë ushqimore dhe veterinarisë me financim të huaj si dhe me bashkëfinancim.
Në programin “Mbështetje për Peshkimin”, janë parashikuar disa produkte për vitin 2021. Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Ndër produktet me realizim faktik për vitin 2021 në këtë program mund të përmendim: Menaxhimi i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint, realizimi i 2,174 kontrolleve të inspektimit nga 2,050 inspektime të planifikuara për një shfrytëzim sa më të mirë të burimeve peshkore, si dhe janë realizuar dy raporte për një monitorim sa më të saktë të aktiviteteve të lidhura me peshkimin, akuakulturën dhe molusqet si dhe për këtë vit janë blerë materialet me qëllim ripopullimin me rasate për pasurim e rezervave peshkore prej 5,000 rasatesh..

Në programin “Menaxhimi i infrastrukturës së kullimit dhe ujitjes”, janë parashikuar disa produkte realizimi i të cilave është si vijon: Sipërfaqe kulluese me rrjetin kryesor të pastruar janë punuar 45 000 hektar dhe rreth 25 000 hektar sipërfaqe ujitëse me rrjet kryesor ujitës te mirëmbajtur nga po aq të planifikuara. Mirëmbajtje për funksionimin normal të 27 hidroforëve për kullimin e rreth 70 000 hektarëve. Ndërsa lidhur me shpenzimet kapitale është kryer përmirësimi i kullimit me ngritje mekanike nëpërmjet përfundimit të rehabilitimit të plotë të 2 hidrovorëve të Çukasit në Sarandë dhe Divjakës në bashkinë Divjakë duke garantuar kullimin në rreth 2000 ha; Rikonstruksionit të godinave të 3 hidrovoreve, të Shllinxës (përfunduar plotësisht) dhe Drojës në Kurbin dhe Balldrenit në Lezhë (që vazhdojnë edhe në 2022); gjithashtu në 2021 ka filluar rehabilitimi i plotë i hidrovorit të Karavastas në Divjakë, që përfundon në vitin 2022.
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”, janë parashikuar disa produkte dhe projekte. Është hartuar dhe miratuar VKM nr.1102 datë 24.12.2020 “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2021” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural për vitin 2021.” 
Gjatë vitit 2021 nga disbursimi i fondeve kanë përfituar nga masat mbështetëse në bujqësi 6,758 përfitues në një vlerë prej 1,681 milionë lekë; janë kryer 4,800,000 analiza dhe testime nga analizime, testime e certifikime për fara dhe fidanë të planifikuar; janë testuar 295 mostra degustimi për duhanin nga 336 të planifikuara. Kanë përfunduar 4 vrojtime statistikore; janë regjistruar 13,320 njësi vreshti dhe ullishte nga po aq të planifikuara për vitin 2021. Gjithashtu janë organizuar 3 aktivitet panaire lokale promovuese për skemën e naftës si dhe produktet nga 7 që janë planifikuar për këtë vit. Në lidhje me projektet e investimeve në këtë program ka vijuar procesi i vlerësimit dhe kontrollit të aplikimeve në kuadër të thirrjes së programit IPARD II nga të cilët për vitin 2021 kanë përfituar 166 përfitues në një vlerë prej 2.9 miliard lekë; janë kryer 63 trajnime dhe publikime në kuadër të projekti IPA 2013 në blegtori; si dhe 32 përfitues nga projekti i grandeve mjedisore nga po aq të planifikuar për vitin 2021.
Në programin “Këshillimi dhe Informacioni Bujqësor”, janë parashikuar disa produkte e projekte për vitin 2021. Realizimi i produkteve për këtë program janë planifikuar të jenë funksionale Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre, gjatë 8 mujorit të parë të vitit 2021 janë vënë në dispozicion 16 teknologji/paketa teknologjike me elementë të përmirësuar. Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor ka realizuar 320 trajnime për gra fermerë nga po aq të parashikuara për 2021, janë asistuar 26 mijë aplikantë për skemat mbështetëse kombëtare dhe IPARD, si dhe janë kontaktuar dhe ofruar shërbim ekstensioni rreth 86,362 fermer nga 73 000 të planifikuar fillimisht; Lidhur me projektet e investimit në këtë program janë marrë në dorezim blerja pajisjeve kompjuterike për AREB Korçë, Lushnje dhe Shkodër si dhe një pajisje korrëse e mbjellëse për QTTB Korçë.
Në programin “Menaxhimi qëndrueshëm i tokës bujqësore”, janë parashikuar disa produkte, të cilat konsistojnë në detyra si: inventarizimi dhe klasifikimi i tokave bujqësore sipas përshtatshmërive të tyre, mbledhja e informacionit për përdorimin/mbulesë tokësore për vitin që është kryer regjistrimi fillestar dhe vijim, studimi argo-ekologjik i zonave për njësitë administrative të marra në studim si dhe dixhitalizimi i pjesshëm i regjistrit të tokës bujqësore. Për vitin 2021 krijimi i sistemit të informacionit për tokën (LIS) dhe integrimi në GIS është kryer për 8,184 hektarë, gjithashtu plotësimi i Regjistrit Dixhital të Tokës Bujqësore në 4 Njësia administrative është realizuar plotësisht.
3. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.                                                                              


Në mijë lekë          

Ashtu siç vihet re edhe nga tabela e mësipërme, të dhënat e paraqitura nga MBZHR, për shpenzimet kapitale vazhdojnë të mos përputhen plotësisht me të dhënat e gjeneruara nga Sistemi Informatik Financiar i Qeverisjes për përgatitjen e raportit të monitorimit të shpenzimeve për vitin 2021, konkretisht mospërputhjet janë në shifrat e financimit të huaj për dy programe “Këshillim dhe informacion bujqësor” dhe “Menaxhimi i qëndrueshëm i tokës bujqësore” në vlera përkatësisht 13 mijë lekë dhe 248 mijë lekë.
4. Informacion mbi volumin dhe madhësinë e ndryshimit të buxhetit.

Për të 7 programet e kësaj ministrie situata në lidhje me ndryshimet në planifikim për vitin 2021, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	327,000
	310,550
	-16,450

	Siguria ushqimore dhe mbrojtja e konsumatorit
	2,134,099
	1,653,528
	-480,571

	Mbështetje për Peshkimin
	1,047,970
	671,820
	-376,150

	Menaxhimi i infrastrukturës se kullimit dhe ujitjes
	3,893,232
	3,624,917
	-268,315

	Zhvillimi Rural duke mbësht. Prodh. Bujq, Blek, Agroind dhe Market.
	4,986,031
	6,503,126
	1,517,095

	Këshillimi dhe Informacioni Bujqësor
	572,000
	588,900
	16,900

	Menaxhimi qëndrueshëm i tokës bujqësore
	20,000
	19,350
	-650

	Totali
	12,980,332
	13,372,191
	391,859


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndryshimet si rezultat i detajimit të Fondit të veçantë prej 7.7 milionë lekë , në zbatimin e Aktit Normativ nr.26, datë 22.06.2021 “Për disa ndryshime në ligjin nr. 137/2020, “Për buxhetin e vitit 2021”, të ndryshuar në një vlerë prej 176 milionë lekë si dhe në zbatimin e Aktit Normativ nr.34, datë 16.12.2021 “Për disa ndryshime në ligjin nr. 137/2020, “Për buxhetin e vitit 2021”, të ndryshuar në një vlerë prej rreth 208.15 milionë lekë.
5. Komente 
· Konstatojmë se raporti i monitorimit për vitin 2021 është paraqitur në kohë dhe është i shoqëruar me anekset përkatëse, në përputhje me përcaktimet në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 
· Plani me ndryshime i raportuar nga MBZHR dhe ai që disponojmë në të dhënat tona përputhet për të gjithë programet. Ndërsa realizimi faktik, me atë të nxjerrë nga sistemi i thesarit (në mijë lekë) nuk përputhet plotësisht për shpenzimet kapitale. Mospërputhjet vazhdojnë të rezultojnë në 2 programe, konkretisht mospërputhjet janë në shifrat e financimit të huaj për dy programe “Këshillim dhe informacion bujqësor” dhe “Menaxhimi i qëndrueshëm i tokës bujqësore” në vlera përkatësisht 13 mijë lekë dhe 248 mijë lekë.
· Për vitin 2021 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi.
· Pjesë e raportit janë bërë gjithashtu edhe të dhëna për buxhetimin me bazë gjinore, për shembull në programin buxhetor “Këshillimi dhe Informacioni Bujqësor”, Qendrat e Transferimit të Teknologjive Bujqësore, ka zhvilluar 10 ditë trajnime të dedikuara për 320 gra fermere dhe në programin “Zhvillimi Rural” lidhur me produktin gender, për vitin 2021 ka pasur rreth 18 % të përfituesve gra.
· Në analizën narrative nuk është bërë pjesë përcaktimi i pikës 148 të Udhëzimit nr.1, datë 10.01.2022 “Për zbatimin e buxhetit të vitit 2022”, më poshtë cituar:
“Për plotësimin e anekseve të raporteve të monitorimit për vitin 2021 si dhe ato periodike dhe vjetore të vitit 2022, strukturat përgjegjëse për monitorimin e buxhetit dhe monitorimin e investimeve publike, në strukturat përgjegjëse për buxhetin në ML/IB, të dhënat do t’i sigurojnë nga raportet përkatëse të modulit të Monitorimit të Buxhetit dhe Portofolit të Projekteve (BPPM), në sistemin AFMIS. Këto të dhëna duhet të jenë të njejta me të dhënat e strukturave buxhetore përkatëse në Sistemin Informatik Financiar të Qeverisë (SIFQ). Nëse nuk janë të barabarta, kjo duhet të evidentohet nga ana e ML/IB në relacionin shoqërues të raporteve të monitorimit,  ku të jepen shpjegimet përkatëse. Gjithashtu në relacion duhet të evidentohen të gjitha problematikat që lidhen me përdorimin e raporteve të modulit të Monitorimit të Buxhetit dhe Portofolit të Projekteve (BPPM) me formatin apo përmbajtjen e tyre.
· Raporti i monitorimit për vitin 2021 është publikuar në faqen zyrtare të Ministrisë së Bujqësisë dhe Zhvillimit Rural në linkun : https://bujqesia.gov.al/monitorimi-i-buxhetit/
